****

**ОСНОВНА ШКОЛА „ДОСИТЕЈ ОБРАДОВИЋ“**

**ФАРКАЖДИН**

**ПОСЛОВНИК О РАДУ**

**УЧЕНИЧКОГ ПАРЛАМЕНТА**

**Фаркаждин, 2024. године**

**С А Д Р Ж А Ј**

**I ОСНОВНЕ ОДРЕДБЕ** (Члан 1.)

Са­став Пар­ла­мен­та (Члан 2.)

Из­бор чла­но­ва Пар­ла­мен­та (Члан 3.)

**II ПО­СЛО­ВИ И АКТИВНОСТИ КО­ЈЕ ОБА­ВЉА ПАР­ЛА­МЕНТ** (Члан 5.) (Члан 6.) (Члан 7.)

**III КОН­СТИ­ТУ­И­СА­ЊЕ ПАР­ЛА­МЕН­ТА** (Члан 8.)

Из­бор пред­сед­ни­ка, заменика председника и записничара(Члан 9.) (Члан 10.)

**IV ЗА­СЕ­ДА­ЊЕ ПАР­ЛА­МЕН­ТА И ДО­НО­ШЕ­ЊЕ ОД­ЛУ­КА**

При­пре­мање и за­ка­зи­ва­ње сед­ни­це (Члан 11.) (Члан 12.) (Члан 13.) (Члан 14.)

Рад на сед­ни­ца­ма (Члан 15.) (Члан 16.) (Члан 17.) (Члан 18.) (Члан 19.) (Члан 20.) (Члан 21.)

(Члан 22.)

Гласање и одлучивање на седници(Члан 23.) (Члан 24.) (Члан 25.)

Одр­жа­ва­ње ре­да на сед­ни­ци(Члан26.) (Члан 27.) (Члан 28.) (Члан 29.) (Члан 30.) (Члан 31.) (Члан 32.) (Члан 33.)

Завршетак рада на седници (Члан 34.)

**V ЗАПИСНИК СА СЕДНИЦЕ ПАРЛАМЕНТА** (Члан 35.) (Члан 36.) (Члан 37.) (Члан 38.) (Члан 39.) (Члан 40.)

**VI ПРО­ГРАМ РА­ДА ПАР­ЛА­МЕН­ТА (**Члан 41.)

**VII ОСТАЛЕ ОДРЕДБЕ**

Раз­ре­ше­ње пред­сед­ни­ка Пар­ла­мен­та **(**Члан 42.)

Информисање о раду Парламента (Члан 43.) (Члан 44.)

Радне групе (Члан 45.)

**VIII ЗА­ВР­ШНЕ ОД­РЕД­БЕ** Члан 46.) (Члан 47.) (Члан 48.)

На основу члана 119. став 1. тачка 1) Закона о основама система образовања и васпитања („Службени гласник РС“, бр. 88/2017, 27/2018. – др. закони, 10/2019, 6/2020, 129/2021 и 92/2023), члана 106. став 1. тачка 1) Статута Основне школе „Доситеј Обрадовић“ у Фаркаждину (у даљем тексту: Статут), број 272 од 26.04.2024. године, и чланова 25. – 28. Пословника о раду Школског одбора Основне школе „Доситеј Обрадовић“ Фаркаждин, бр. 383 од 30.06.2022. године, на седници одржаној 04.11.2024. године, Школски одбор Основне школе „Доситеј Обрадовић“ у Фаркаждину донео је

**ПОСЛОВНИК О РАДУ УЧЕНИЧКОГ ПАРЛАМЕНТА**

**Основне школе „Доситеј Обрадовић“ у Фаркаждину**

**I ОСНОВНЕ ОДРЕДБЕ**

Члан 1.

Пословником о раду ученичког парламента Основне школе „Доситеј Обрадовић“ у Фаркаждину (у даљем тексту: Пословник) уре­ђу­је се на­чин ра­да и од­лу­чи­ва­ња уче­нич­ког пар­ла­мен­та (у да­љем тек­сту: Пар­ла­мент) Основ­не шко­ле " Доситеј Обрадовић" у Фаркаждину (у да­љем тек­сту: Шко­ла), и то са­став, пред­мет и начин ра­да Пар­ла­мен­та, доношење одлука и гласање, из­бор пред­сед­ни­ка и за­ме­ни­ка пред­сед­ни­ка и до­но­ше­ње про­гра­ма ра­да Пар­ла­мен­та.

**Са­став Пар­ла­мен­та**

Члан 2.

Пар­ла­мент чи­не по два пред­став­ни­ка сва­ког оде­ље­ња сед­мог и осмог раз­ре­да у Шко­ли.

Чла­но­ве Пар­ла­мен­та би­ра­ју уче­ни­ци оде­љењ­ске за­јед­ни­це седмог и осмог разреда у Школи на почетку сва­ке школ­ске го­ди­не за ту школску годину.

Уз чланове Парламента оде­љењске за­јед­ни­це мо­гу да би­ра­ју и њи­хо­вог за­ме­ни­ка, ко­ји при­су­ству­је сед­ни­ца­ма Пар­ла­мен­та ка­да је члан Парламента, као представник тог разреда, односно одељења, спречен да присуствује седници.

Члан Парламента и ње­гов за­ме­ник у Пар­ла­мен­ту мо­же би­ти ис­кљу­чи­во уче­ник ко­ји је у прет­ход­ном раз­ре­ду, односно школској години, имао при­мер­но вла­да­ње.

Ман­дат чла­но­ва Пар­ла­мен­та, од­но­сно њи­хо­вих за­ме­ни­ка је јед­на школ­ска го­ди­на.

**Из­бор чла­но­ва Пар­ла­мен­та**

Члан 3.

Из­бор чла­но­ва Пар­ла­мен­та (пред­став­ни­ка разреда, односно оде­ље­ња и ње­го­вог за­ме­ни­ка) вр­ши се за те­ку­ћу школ­ску го­ди­ну, најкасније до 15. сеп­тем­бра, на ча­су оде­љењ­ске за­јед­ни­це на ко­ме оба­ве­зно при­су­ству­је оде­љењ­ски ста­ре­ши­на.

Гла­са­ње за из­бор члана Парламента и његовог за­ме­ни­ка у Пар­ла­мен­ту је јав­но, ауче­ник оде­ље­ња ко­ји до­би­је нај­ви­ше гла­со­ва постаје члан Парламента за текућу школску годину.

Уче­ник ко­ји је дру­ги по бро­ју гла­со­ва у одељењу постаје за­ме­ник члана Парламента из тог одељења.

Ако два или ви­ше уче­ни­ка до­би­ју исти број гла­со­ва у сле­де­ћем кру­гу се тај­но гла­са, за једног од та два ученика.

О из­бо­ру члана Парламента и његовог за­ме­ни­ка у Пар­ла­менту оде­љењ­ски ста­ре­ши­на оба­ве­шта­ва ди­рек­то­ра Шко­ле (у даљем тексту: Директор) нај­ка­сни­је у року од два да­на од дана из­бо­ра.

Члан 4.

Уче­ни­ци Шко­ле ко­ји ни­су чла­но­ви Пар­ла­мен­та не мо­гу при­су­ство­ва­ти сед­ни­ца­ма Пар­ла­мен­та, а сво­је пред­ло­ге за рад Пар­ла­мен­та мо­гу да­ти ис­кљу­чи­во пре­ко члана Пар­ла­мен­та из свог одељења.

**II ПО­СЛО­ВИ И АКТИВНОСТИ КО­ЈЕ ОБА­ВЉА ПАР­ЛА­МЕНТ**

Члан 5.

Пар­ла­мент оба­вља сле­де­ће по­сло­ве и активности, прописане Законом о основама система образовања и васпитања и Статутом:

1)да­је ми­шље­ње и пред­ло­ге струч­ним ор­га­ни­ма, Школ­ском од­бо­ру, Са­ве­ту ро­ди­те­ља и Ди­рек­то­ру о пра­ви­ли­ма по­на­ша­ња у Шко­ли, ме­ра­ма без­бед­но­сти уче­ни­ка, Го­ди­шњем пла­ну ра­да, школ­ском раз­вој­ном пла­ну, школ­ском про­гра­му, на­чи­ну уре­ђи­ва­ња школ­ског про­сто­ра, из­бо­ру уџ­бе­ни­ка, сло­бод­ним ак­тив­но­сти­ма, уче­шћу на спорт­ским и дру­гим так­ми­че­њи­ма и ор­га­ни­за­ци­ји свих ма­ни­фе­ста­ци­ја уче­ни­ка у Шко­ли и ван ње и дру­гим пи­та­њи­ма од зна­ча­ја за њи­хо­во обра­зо­ва­ње и васпитање;

2)раз­ма­тра од­но­се и са­рад­њу уче­ни­ка и на­став­ни­ка, вас­пи­та­ча или струч­ног са­рад­ни­ка и ат­мос­фе­ру у Шко­ли;

3)оба­ве­шта­ва уче­ни­ке о пи­та­њи­ма од по­себ­ног зна­ча­ја за њи­хо­во шко­ло­ва­ње и о ак­тив­но­сти­ма Пар­ла­мен­та;

4)ак­тив­но уче­ству­је у про­це­су пла­ни­ра­ња раз­во­ја Шко­ле и у са­мо­вред­но­ва­њу Шко­ле;

5)пред­ла­же чла­но­ве струч­ног ак­ти­ва за раз­вој­но пла­ни­ра­ње и ти­ма за пре­вен­ци­ју вр­шњач­ког на­си­ља из ре­да уче­ни­ка.

Члан 6.

Пар­ла­мент међу сво­јим чла­но­вима би­ра своје пред­став­ни­ке у струч­ном ак­ти­ву за раз­вој­но пла­ни­ра­ње Шко­ле, а име­ну­је их Школ­ски од­бор.

Пар­ла­мент међу сво­јим чла­но­вима би­ра два пред­став­ни­ка уче­ни­ка ко­ји уче­ству­ју у ра­ду Школ­ског од­бо­ра.

Пред­став­ни­ци Пар­ла­мен­та из ста­ва 2. овог чла­на при­су­ству­ју сед­ни­ца­ма Школ­ског од­бо­ра и уче­ству­ју у њи­хо­вом ра­ду, без пра­ва од­лу­чи­ва­ња.

Пред­став­ни­ци Пар­ла­мен­та мо­гу да бу­ду укљу­че­ни у рад ти­мо­ва у Шко­ли, ко­је обра­зу­је Директор, на основу Законао основама система образовања и васпитања и Статута.

Пред­став­ни­ци Пар­ла­мен­та из става 1, 2. и 4. овог чла­на би­рају се ве­ћи­ном гла­со­ва од укупног броја чла­но­ва Пар­ла­мента.

Члан 7.

Пред­став­ни­ци Пар­ла­мен­та мо­гу да при­су­ству­ју сед­ни­ца­ма струч­них ор­га­на Шко­ле (на­став­нич­ко ве­ће, оде­љењ­ско ве­ће, струч­но ве­ће за раз­ред­ну на­ста­ву, струч­но ве­ће за обла­сти пред­ме­та, струч­ни ак­ти­ви за раз­вој­но пла­ни­ра­ње и за раз­вој школ­ског про­гра­ма и дру­ги струч­ни ор­га­ни, у скла­ду са Ста­ту­том), без пра­ва од­лу­чи­ва­ња.

**III КОН­СТИ­ТУ­И­СА­ЊЕ ПАР­ЛА­МЕН­ТА**

Члан 8.

Пр­ву кон­сти­ту­тив­ну сед­ни­цу Пар­ла­мен­та припрема и за­ка­зу­је стручни сарадник - пе­да­гог Шко­ле, у сарадњи и до­го­во­ру са Ди­рек­то­ром.

Седница из става 1. овог члана заказује се пу­тем књи­ге оба­ве­ште­ња за уче­ни­ке, нај­ка­сни­је три да­на пре да­на ње­ног одр­жа­ва­ња седнице.

Кон­сти­ту­тив­на сед­ни­ца се мо­ра одр­жа­ти нај­ка­сни­је до 15. сеп­тем­бра те­ку­ће школ­ске го­ди­не.

**Из­бор пред­сед­ни­ка, заменика председника и записничара**

Члан 9.

На пр­вој кон­сти­ту­тив­ној сед­ни­ци чла­но­ви Пар­ла­мен­та би­ра­ју пред­сед­ни­ка, за­ме­ни­ка пред­сед­ни­ка и за­пи­сни­ча­ра.

Пар­ла­мент би­ра пред­сед­ни­ка Пар­ла­мен­та тај­ним гла­са­њем из­ме­ђу нај­ма­ње два кан­ди­да­та.

Пар­ла­мент би­ра за­ме­ни­ка пред­сед­ни­ка и за­пи­сни­ча­ра из­ме­ђу нај­ма­ње два кан­ди­да­та, јавним гласањем.

Кандидате за председника Парламента, заменика председника и записничара може дати сваки члан Парламента који присуствује конститутивној седници, при чему може предложити и сам себе.

Тајно гласање из става 2. овог члана врши се гла­сач­ким ли­сти­ћи­ма које припрема и потписује стручни сарадник – педагог Школе, који је одговоран за спровођење и регуларност гласања.

Гла­са­ње се вр­ши на тај на­чин што се хе­миј­ском олов­ком за­о­кру­жи ред­ни број кан­ди­да­та за ко­јег се да­је по­зи­тив­но ми­шље­ње, односно за ког се гласа, а ли­сти­ћи се уба­цу­ју у гла­сач­ку ку­ти­ју ко­ја се на­ла­зи ис­пред стручног сарадника – педагога Школе који председава конститутивном седницом.

Од­мах по­сле обављеног стручни сарадник – педагога Школе јав­но пре­бро­ја­ва гла­со­ве и об­ја­вљу­је ре­зул­тат гла­са­ња.

Председник Парламента је изабран уколико је за њега гласала већина од укупног броја чланова.

Јавно гласање из става 3. овог члана врши се подизањем ру­ке или про­зив­ком чла­но­ва, по азбуч­ном ре­ду пре­зи­ме­на.

О сваком предлогу за избор заменика председника Парламента и записничара гласа се посебно.

За заменика председника Парламента и записничара изабран је кандидат који добије већину гласова од укупног броја чланова Парламента.

У слу­ча­ју да два или више предложених кандидата добију једнак број гласова, односно да ниједан предложени кандидат не добије потребан број гласова, односно већину од укупног броја чланова Парламента, гла­са­ње се по­на­вља, било да се ради о поступку тајног или јавног гласања.

У слу­ча­ју да се и на­кон по­но­вље­ног гла­са­ња не мо­же утвр­ди­ти ве­ћи­на и донети одлука, сед­ни­ца се од­ла­же.

Ман­дат пред­сед­ни­ка, заменика председника и записничара тра­је јед­ну го­ди­ну, са мо­гућ­но­шћу по­нов­ног из­бо­ра.

Члан 10.

По­сле из­бо­ра, пред­сед­ник Пар­ла­мен­та пре­у­зи­ма во­ђе­ње пр­ве и свих на­ред­них сед­ни­ца.

На пр­вој сед­ни­ци, сви чла­но­ви се упо­зна­ју са пра­ви­ма, оба­ве­за­ма и од­го­вор­но­сти­ма уче­ни­ка, пословима и активностима Пар­ла­мен­та, уручује им се Пословник и до­но­си се Про­грам ра­да Пар­ла­мен­та.

Осим прве кон­сти­ту­тив­не, све на­ред­не сед­ни­це за­ка­зу­је пред­сед­ник Пар­ла­мен­та, у сарадњи и договору са стручним сарадником – педагогом Школе.

**IV ЗА­СЕ­ДА­ЊЕ ПАР­ЛА­МЕН­ТА И ДО­НО­ШЕ­ЊЕ ОД­ЛУ­КА**

**При­пре­мање и за­ка­зи­ва­ње сед­ни­це**

Члан 11.

По­сло­ве и активности из члана 5. Пословника Пар­ла­мент оба­вља на сед­ни­ца­ма, на на­чин и по по­ступ­ку про­пи­са­ним Пословником.

Ди­рек­тор је оба­ве­зан да обез­бе­ди про­сто­ри­ју за одр­жа­ва­ње сед­ни­це Пар­ла­мен­та, као и оба­вља­ње нео­п­ход­них ад­ми­ни­стра­тив­но-тех­нич­ких по­сло­ва у ве­зи са одр­жа­ва­њем сед­ни­ца.

Члан 12.

У при­пре­ми сед­ни­це и са­ста­вља­њу днев­ног ре­да, пред­сед­ни­ку Пар­ла­мен­та по­ма­же струч­ни са­рад­ни­к - педагог Шко­ле и по потреби по­је­ди­ни чла­но­ви Пар­ла­мен­та.

При са­ста­вља­њу пред­ло­га днев­ног ре­да во­ди се ра­чу­на на­ро­чи­то о то­ме да се на сед­ни­ца­ма раз­ма­тра­ју пи­та­ња ко­ја спа­да­ју у над­ле­жност Пар­ла­мен­та, да днев­ни ред об­у­хва­та пр­вен­стве­но она пи­та­ња ко­ја су у вре­ме одр­жа­ва­ња сед­ни­це нај­ак­ту­ел­ни­ја и нај­хит­ни­ја за рад Пар­ла­мен­та и ко­ја су у Про­гра­му ра­да Пар­ла­мен­та, да днев­ни ред не бу­де су­ви­ше оби­ман и да све ње­го­ве тач­ке мо­гу да се об­ра­де на тој сед­ни­ци.

Члан 13.

Сед­ни­це Пар­ла­мен­та су јав­не и њи­ма поред чланова Парламента по потреби могу при­су­ствовати и Директор, стручни сарадници у Школи, васпитачи, наставници или известиоци по појединим тачкама дневног реда.

Сед­ни­це Пар­ла­мен­та за­ка­зу­ју се нај­ма­ње три да­на пре да­на одр­жа­ва­ња.

За­ка­зи­ва­ње сед­ни­ца се вр­ши об­ја­вљи­ва­њем оба­ве­ште­ња на огла­сној та­бли за уче­ни­ке и огла­сној та­бли за за­по­сле­не у Шко­ли.

У оба­ве­ште­њу о за­ка­зи­ва­њу сед­ни­це Пар­ла­мен­та на­во­ди се ме­сто, дан и вре­ме одр­жа­ва­ња сед­ни­це, пред­лог днев­ног ре­да, чит­ко, ја­сно и ра­зу­мљи­во, са пот­пи­сом пред­сед­ни­ка Пар­ла­мен­та.

Из­у­зет­но, уко­ли­ко то зах­те­ва при­ро­да пи­та­ња ко­је се ста­вља на днев­ни ред, сед­ни­ца се мо­же за­ка­за­ти по хит­ном по­ступ­ку, те­ле­фон­ским пу­тем, нај­ка­сни­је је­дан дан пре да­на од­ре­ђе­ног за одр­жа­ва­ње сед­ни­це.

Члан 14.

Сед­ни­це се одр­жа­ва­ју пре­ма Про­гра­му ра­да Пар­ла­мен­та, а мо­гу се са­зи­ва­ти по по­тре­би, на зах­тев Ди­рек­то­ра, на­став­нич­ког ве­ћа, Школ­ског од­бо­ра или дру­гих струч­них ор­га­на Шко­ле, ре­пре­зен­та­тив­ног син­ди­ка­та у Шко­ли и јед­не тре­ћи­не чла­но­ва Пар­ла­мен­та.

**Рад на сед­ни­ца­ма**

Члан 15.

Пред­сед­ник Парламента отва­ра и во­ди сед­ни­цу.

Пре по­чет­ка сед­ни­це, пред­сед­ник кон­ста­ту­је при­су­ство ве­ћи­не чла­но­ва Пар­ла­мен­та, односно кворума, потребног за рад и пуноважно одлучивање.

У слу­ча­ју да не постоји кворум, пред­сед­ник Парламента од­ла­же сед­ни­цу Пар­ла­мен­та, нај­ви­ше за три да­на и о то­ме оба­ве­шта­ва уче­ни­ке и за­по­сле­не об­ја­вљи­ва­њем на огла­сној та­бли, у скла­ду са чла­ном 13. По­слов­ни­ка.

Члан 16.

Ако пред­сед­ник Пар­ла­мен­та утвр­ди да кво­рум по­сто­ји, нај­пре се раз­ма­тра за­пи­сник са прет­ход­не сед­ни­це, до­но­си од­лу­ка о ње­го­вом усва­ја­њу и утвр­ђу­је пред­лог днев­ног ре­да за те­ку­ћу сед­ни­цу.

По­што је днев­ни ред усво­јен, председник Парламента про­гла­ша­ва утвр­ђе­ни днев­ни ред и из­да­је на­лог да се то кон­ста­ту­је у за­пи­сни­ку.

Члан 17.

Сва­ки члан Парламента који присуствује седници има пра­во да за­тра­жи из­ме­не или до­пу­не пред­ло­же­ног днев­ног ре­да, уз од­го­ва­ра­ју­ће обра­зло­же­ње.

Пар­ла­мент од­лу­чу­је по­себ­но о сва­ком пред­ло­гу за из­ме­ну или до­пу­ну днев­ног ре­да и о њи­ма се мо­ра од­лу­чи­ва­ти пре пре­ла­ска на днев­ни ред.

Члан 18.

На­кон усвајања днев­ног ре­да пре­ла­зи се на раз­ма­тра­ње сва­ке тач­ке по­је­ди­нач­но.

Из­ве­штај о сва­кој тач­ки днев­ног ре­да под­но­си увод­ни­чар, уко­ли­ко је од­ре­ђен или дру­ги члан Пар­ла­мен­та ко­ји при­су­ству­је сед­ни­ци, од­но­сно други известилац, уко­ли­ко је та­ко до­го­во­ре­но при­ли­ком за­ка­зи­ва­ња сед­ни­це.

На­кон из­ла­га­ња увод­ни­ча­ра, од­но­сно дру­гог ли­ца, пред­сед­ник Парламента отва­ра ди­ску­си­ју по тој тач­ки днев­ног ре­да и по­зи­ва све чла­но­ве Пар­ла­мен­та да уче­ству­ју у њој.

Члан 19.

Пред­сед­ник Пар­ла­мен­та во­ди ток сед­ни­це, да­је реч уче­сни­ци­ма ди­ску­си­је, во­ди ра­чу­на о вре­ме­ну, ре­до­сле­ду из­ла­га­ња и ста­ра се о то­ме да се на сед­ни­ци раз­мо­тре све тач­ке днев­ног ре­да.

Сва­ки уче­сник у ди­ску­си­ји у оба­ве­зи је да прет­ход­но од пред­сед­ни­ка Парламента тра­жи реч и го­во­ри са­мо ка­да је до­би­је, кон­крет­но о пи­та­њу ко­је се раз­ма­тра, из­бе­га­ва­ју­ћи оп­шир­ност.

Пред­сед­ник Пар­ла­мен­та има пра­во да пре­ки­не уче­сни­ка у ди­ску­си­ји, опо­ме­не га да се не уда­ља­ва од тач­ке днев­ног ре­да и за­тра­жи да у из­ла­га­њу бу­де кра­ћи и кон­крет­ни­ји.

Члан 20.

На пред­лог пред­сед­ни­ка или чла­на Парламента, Пар­ла­мент мо­же до­не­ти од­лу­ку, у оправ­да­ним слу­ча­је­ви­ма и без рас­пра­ве, да од­ре­ди вре­ме за сва­ку по­је­ди­нач­ну ди­ску­си­ју, да се огра­ни­чи вре­ме го­во­ра по­је­ди­ног уче­сни­ка у рас­пра­ви или да му се ус­кра­ти реч, уко­ли­ко је већ го­во­рио по истом пи­та­њу и уко­ли­ко се по­на­вља у свом из­ла­га­њу.

Члан 21.

На пред­лог пред­сед­ни­ка или чла­на Парламента, Пар­ла­мент мо­же до­не­ти од­лу­ку да се рас­пра­ва о по­је­ди­ним пи­та­њи­ма пре­ки­не да би се пред­мет по­но­во про­у­чио, до­пу­нио по­тре­бан ма­те­ри­јал, од­но­сно при­ба­ви­ли нео­п­ход­ни по­да­ци до на­ред­не сед­ни­це.

Члан 22.

Рас­пра­ва по по­је­ди­ној тач­ки днев­ног ре­да тра­је док сви при­ја­вље­ни уче­сни­ци ди­ску­си­је не за­вр­ше сво­је из­ла­га­ње.

Пред­сед­ник Парламента за­кљу­чу­је рас­пра­ву ка­да се утвр­ди да не­ма ви­ше при­ја­вље­них ди­ску­та­на­та.

Из­у­зет­но, на пред­лог пред­сед­ни­ка или чла­на Пар­ла­мен­та, рас­пра­ва се мо­же за­кљу­чи­ти и ра­ни­је, уко­ли­ко се утвр­ди да је пи­та­ње о ко­ме се рас­пра­вља до­вољ­но раз­ја­шње­но и да се мо­же до­не­ти од­лу­ка.

**Гласање и одлучивање на седници**

Члан 23.

Ка­да се за­вр­ши рас­пра­ва о јед­ној тач­ки днев­ног ре­да, до­но­си се од­лу­ка или за­кљу­чак и тек на­кон то­га се пре­ла­зи на сле­де­ћу тач­ку днев­ног ре­да.

Из­у­зет­но, ако су по­је­ди­не тач­ке дневног реда по­ве­за­не по сво­јој при­ро­ди, мо­же се до­не­ти од­лу­ка да се за­јед­нич­ки рас­пра­вља о две или ви­ше та­ча­ка днев­ног ре­да.

Члан 24.

Пар­ла­мент од­лу­ке до­но­си ве­ћи­ном гла­со­ва од укуп­ног бро­ја чла­но­ва.

Члан 25.

До­но­ше­ње од­лу­ке из члана 24. Пословника под­ра­зу­ме­ва да се уз од­лу­ку до­не­се и за­кљу­чак ко­јим се утвр­ђу­је ко тре­ба да из­вр­ши од­лу­ку, на ко­ји на­чин и у ком ро­ку, што се уно­си у за­пи­сник са седнице.

Одлуке, односно закључци ко­је до­но­си Парламент тре­ба да бу­ду фор­му­ли­са­ни та­ко да се тач­но, ја­сно и на нај­са­же­ти­ји на­чин из­ра­зи од­лу­ка, односно закључак

Од­лу­ка и за­кљу­чак се из­ра­ђу­ју и об­ја­вљу­ју на огла­сним та­бла­ма Шко­ле нај­ка­сни­је у ро­ку од три да­на од да­на до­но­ше­ња.

Члан 26.

Ако за ре­ше­ње истог пи­та­ња има ви­ше пред­ло­га, гла­са се о сваком пред­ло­гу посебно.

Пред­сед­ник Парламента пред­ло­ге ста­вља на гла­са­ње оним ре­дом ко­јим су из­не­ти.

Гла­са­ње је јав­но и врши се подизањем ру­ке или про­зив­ком чла­но­ва, по азбуч­ном ре­ду пре­зи­ме­на.

Гла­са се на тај на­чин што се чла­но­ви из­ја­шња­ва­ју "за" или "про­тив" пред­ло­га или се уз­др­жа­ва­ју од гла­са­ња.

По за­вр­ше­ном гла­са­њу, пред­сед­ник Парламента утвр­ђу­је ре­зул­тат гла­са­ња, који се констатује у записнику са седнице.

**Одр­жа­ва­ње ре­да на сед­ни­ци**

Члан 27.

Сва­ки члан има оба­ве­зу при­стој­ног по­на­ша­ња и из­ра­жа­ва­ња и не­ма пра­во да сво­јим по­на­ша­њем на би­ло ко­ји на­чин ре­ме­ти ред на сед­ни­ца­ма.

Пред­сед­ник Пар­ла­мен­та има пра­во и дужност да одр­жа­ва ред на сед­ни­ца­ма**.**

Члан 28.

Због по­вре­де ре­да на сед­ни­ца­ма, мо­гу се из­ре­ћи сле­де­ће ме­ре:

1)усме­на опо­ме­на;

2)пи­сме­на опо­ме­на уне­та у за­пи­сник;

3)од­у­зи­ма­ње ре­чи;

4)уда­љење са сед­ни­це.

Ме­ре утвр­ђе­не ставом 1. тачка 1), 2) и 3) овог чла­на из­ри­че Пред­сед­ник Пар­ла­мен­та, а ме­ру из тач­ке 4) Парламент, на пред­лог Пред­сед­ника Пар­ла­мен­та.

Члан 29.

Усме­на опо­ме­на из члана 28. став 1. тачка 1) Пословника из­ри­че се чла­ну Парламента ко­ји сво­јим по­на­ша­њем на сед­ни­ци на­ру­ша­ва ред и од­ред­бе По­слов­ни­ка.

На­ру­ша­ва­ње ре­да и од­ре­да­ба Пословника мо­же да бу­де:

-уче­шће у ди­ску­си­ји пре до­би­ја­ња ре­чи;

-ди­ску­си­ја о пи­та­њу ко­је ни­је на днев­ном ре­ду;

-пре­ки­да­ње дру­гог ди­ску­тан­та у из­ла­га­њу, до­ба­ци­ва­ње и оме­та­ње;

-не­до­лич­но и не­при­стој­но по­на­ша­ње, вре­ђа­ње при­сут­них и сл.

Члан 30.

Пи­сме­на опо­ме­на уне­та у за­пи­сник из члана 28. став 1. тачка 2) Пословника из­ри­че се чла­ну Парламента ко­ји и по­сле из­ре­че­не усме­не опо­ме­не из члана 29. Пословника на­ста­ви да на­ру­ша­ва ред и од­ред­бе По­слов­ни­ка.

Члан 31.

Мера одузимања речи из члана 28. став 1. тачка 3) Пословника изриче се члану Парламента који нарушава ред, а већ је два пута био усмено или писмено опоменут.

Члан 32.

Ме­ра уда­ље­ња са сед­ни­це из члана 28. став 1. тачка 4) Пословника из­ри­че се чла­ну Парламента ко­ји:

-вре­ђа и кле­ве­та председавајућег, дру­ге чла­но­ве Парламента или дру­га при­сут­на ли­ца на седници;

-не по­шту­је из­ре­че­ну ме­ру од­у­зи­ма­ња ре­чи из члана 31. Пословника;

-сво­јим по­на­ша­њем оне­мо­гу­ћа­ва не­сме­та­но одр­жа­ва­ње сед­ни­це.

Ме­ра уда­ље­ња са сед­ни­це мо­же се из­ре­ћи и без прет­ход­но из­ре­че­них ме­ра, у слу­ча­ју фи­зич­ког на­па­да, од­но­сно дру­гог слич­ног по­ступ­ка ко­јим се угро­жа­ва фи­зич­ки или психички ин­те­гри­тет при­сут­них на сед­ни­ци.

Од­лу­ка о из­ри­ца­њу ме­ре уда­ље­ња са сед­ни­це до­но­си се на предлог председника Парламента, јав­ним гла­са­њем чланова Парламента, већином гласова од броја присутних, и мо­же се из­ре­ћи са­мо за сед­ни­цу на ко­јој је из­ре­че­на.

Члан Парламента ко­ји је уда­љен са сед­ни­це ду­жан је да од­мах на­пу­сти сед­ни­цу.

Ли­ца ко­ја при­су­ству­ју сед­ни­ци, а ни­су чла­но­ви Парламента, мо­гу се због на­ру­ша­ва­ња ре­да, по­сле са­мо јед­не усмене или писмене опо­ме­не уда­љи­ти са сед­ни­це.

Члан 33.

О иреченим мерама из чланова 29. – 32. Пословника, председник Парламента одмах после седнице на којој је мера изречена, а најкасније следећег радног дана обавештава стручног сарадника – педагога Школе и/или Директора.

**Завршетак рада на седници**

Члан 34.

Пред­сед­ник Пар­ла­мен­та за­кљу­чу­је сед­ни­цу ис­цр­пљи­ва­њем свих та­ча­ка днев­ног ре­да.

**V ЗАПИСНИК СА СЕДНИЦЕ ПАРЛАМЕНТА**

Члан 35.

На свакој седници Парламента води се записник.

Записник из става 1. овог члана води записничар, изабран на првој конститутивној седници у складу са чланом 9. Пословника.

У случају одсутности или спречености записничара из става 2. овог члана да присуствује седници и и води записник, председник Парламента одређује другог члана Парламента присутног на седници који ће водити записник.

Стручну помоћ записничару из члана 2. овог члана, за правилно вођење записника и формулисање одлука Парламента, пружају стручни сарадник – педагог и секретар Школе.

Члан 36.

За­пи­сник оба­ве­зно са­др­жи:

-ред­ни број сед­ни­це, ра­чу­на­ју­ћи од по­чет­ка текуће школ­ске го­ди­не;

-ме­сто, да­тум и вре­ме одр­жа­ва­ња седнице;

-име пред­се­да­ва­ју­ћег и за­пи­сни­ча­ра;

-име­на при­сут­них и од­сут­них чла­но­ва Парламента, уз кон­ста­та­ци­ју да ли је од­су­ство оправдано;

-име­на других при­сут­них ли­ца на седници ко­ја ни­су чла­но­ви Парламента;

-кон­ста­та­ци­ју да по­сто­ји кво­рум за рад и од­лу­чи­ва­ње;

-фор­му­ла­ци­ју од­лу­ка о ко­ји­ма се гла­са­ло, оним ре­дом ко­јим су до­не­те;

-све по­дат­ке од зна­ча­ја за за­ко­ни­то до­но­ше­ње од­лу­ке (на­чин гла­са­ња, број гла­со­ва "за", "про­тив", број уз­др­жа­них и из­дво­је­них ми­шље­ња);

-из­вор­на и из­дво­је­на ми­шље­ња, за ко­ја по­је­ди­ни чла­но­ви Парламента из­ри­чи­то тра­же да уђу у за­пи­сник;

-вре­ме ка­да је сед­ни­ца за­вр­ше­на или пре­ки­ну­та;

-пот­пи­се пред­се­да­ва­ју­ћег и за­пи­сни­ча­ра.

Члан 37.

Из­ме­не и до­пу­не за­пи­сни­ка мо­гу се вр­ши­ти са­мо при­ли­ком ње­го­вог усва­ја­ња на наредној седници, са­гла­сно­шћу ве­ћи­не од укуп­ног бро­ја чла­но­ва Парламента.

Члан 38.

За­пи­сник се чу­ва у ар­хи­ви Шко­ле, са за­пи­сни­ци­ма оста­лих ор­га­на Шко­ле, као до­ку­мент од трај­не вред­но­сти.

Члан 39.

Из­вод из за­пи­сни­ка, са од­лу­ка­ма и за­кључ­ци­ма до­не­тим на сед­ни­ци Парламента, об­ја­вљу­је се на огла­сној та­бли Шко­ле, у ро­ку од три да­на од да­на одр­жа­ва­ња сед­ни­це на ко­јој је усво­јен.

Члан 40.

О из­вр­ша­ва­њу свих од­лу­ка до­не­тих на сед­ни­ца­ма Парламента ста­ра се Директор.

**VI ПРО­ГРАМ РА­ДА ПАР­ЛА­МЕН­ТА**

Члан 41.

Пар­ла­мент до­но­си про­грам ра­да на пр­вој сед­ни­ци по­сле кон­сти­ту­тив­не сед­ни­це.

Про­грам ра­да Пар­ла­мен­та са­став­ни је део Го­ди­шњег пла­на ра­да Шко­ле.

**VII ОСТАЛЕ ОДРЕДБЕ**

**Раз­ре­ше­ње пред­сед­ни­ка Пар­ла­мен­та**

Члан 42.

Пред­сед­ник и за­ме­ник пред­сед­ни­ка Пар­ла­мен­та мо­гу би­ти раз­ре­ше­ни ду­жно­сти и пре ис­те­ка ман­да­та, на лич­ни зах­тев или од­лу­ком Пар­ла­мен­та, уко­ли­ко не за­сту­па­ју ин­те­ре­се уче­ни­ка, не­ре­дов­но, не­мар­но и нео­д­го­вор­но вр­ше сво­ју ду­жност и ако, пред над­ле­жним ор­га­ни­ма у Шко­ли, не за­сту­па­ју ста­во­ве, ми­шље­ња, од­лу­ке, за­кључ­ке и пред­ло­ге за ко­је се из­ја­снио Пар­ла­мент.

У слу­ча­ју из ста­ва 1. овог чла­на, Пар­ла­мент од­мах би­ра новог председника, односно заменика председника Парламента и о то­ме оба­ве­шта­ва Директора.

**Ин­фор­ми­са­ње о ра­ду Пар­ла­мен­та**

Члан 43.

Сва­ки члан Пар­ла­мен­та ду­жан је да бла­го­вре­ме­но, објек­тив­но и пот­пу­но ин­фор­ми­ше своју оде­љењ­ску за­јед­ни­цу о ра­ду Пар­ла­мен­та, до­не­тим од­лу­ка­ма, пред­ло­зи­ма и ми­шље­њи­ма.

Оде­љењ­ска за­јед­ни­ца мо­же сво­јом од­лу­ком опо­зва­ти чла­на Пар­ла­мен­та ко­га је иза­бра­ла и пре ис­те­ка ње­го­вог ман­да­та ако у Пар­ла­мен­ту не за­сту­па ин­те­ре­се уче­ни­ка оде­љењ­ске за­јед­ни­це ко­ја га је иза­бра­ла, или не­мар­но, нео­д­го­вор­но и не­ре­дов­но вр­ши сво­ју ду­жност.

Од­лу­ку о опо­зи­ву чла­на Пар­ла­мен­та оде­љењ­ска за­јед­ни­ца до­но­си ве­ћи­ном гла­со­ва свих чла­но­ва.

На истом са­стан­ку оде­љењ­ске за­јед­ни­це, би­ра се, на на­чин опи­сан у чла­ну 3. По­слов­ни­ка, но­ви члан Пар­ла­мен­та, о че­му се оба­ве­шта­ва Директор.

Члан 44.

Пар­ла­мент на кра­ју сва­ке школ­ске го­ди­не до­ста­вља из­ве­штај о свом ра­ду Школ­ском од­бо­ру и Са­ве­ту ро­ди­те­ља.

**Рад­не гру­пе**

Члан 45.

Ра­ди оба­вља­ња по­сло­ва и активности из сво­је над­ле­жно­сти, Пар­ла­мент мо­же фор­ми­ра­ти рад­не гру­пе из ре­да сво­јих чла­но­ва.

У од­лу­ци из ста­ва 1. овог чла­на, Пар­ла­мент утвр­ђу­је са­став рад­не гру­пе, за­да­так и ро­ко­ве за из­вр­ше­ње конкретног за­дат­ка.

**VIII ЗА­ВР­ШНЕ ОД­РЕД­БЕ**

Члан 46.

На сва пи­та­ња ко­ја ни­су уре­ђе­на По­слов­ни­ком при­ме­њују се од­ред­бе закона, подзконских аката и Ста­ту­та.

Ту­ма­че­ње од­редаба Пословника да­је Школ­ски од­бор.

Члан 47.

Сту­па­њем на сна­гу овог По­слов­ни­ка пре­ста­је да ва­жи По­слов­ник о ра­ду Ученичког парламента Основне школе „Доситеј Обрадовић“ Фаркаждин, број 380 од 30.06.2022. године.

Члан 48.

Овај По­слов­ник сту­па на сна­гу осмог да­на од дана об­ја­вљи­ва­ња на огла­сној та­бли Школе.

У Фаркаждину, 04.11.2024. године

**Председник Школског одбора**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Борислава Ивков**

\* Овај Пословник је објављен на огласној табли Школе 04.11.2024. године

Секретар

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Стеван Џелетовић